Source: http://kalender.piibel.net/kal/?month=9&fontsize=12&fontface=sans&c=1c&keel=et&viewmode=loosung&year=2016
Timestamp: 2019-06-26 18:21:30+00:00

Document:
SEPTEMBER KUU LOOSUNG: Issand ütleb: Ma olen sind armastanud igavese armastusega, seepärast jääb mu osadus sinuga. Jr 31,3
1. Neljapäev Issand on meid teinud ja tema omad me oleme, tema rahvas ja tema karjamaa kari. Ps 100,3 Muiste te olite "mitterahvas", nüüd aga olete Jumala rahvas. 1Pt 2,10 Pole olemas vääramatut ja halastamatut saatust. Vastupidi, iga inimene ja iga rahvas on oma saatuse loojad. Elias Auerbach 1Aj 29,9-18; Jr 3,1-10
2. Reede Ärgu olgu su süda kuri, kui sa oma käe vennale avad. 5Ms 15,10 Ja kes iganes ühele neist pisikestest annab juua kas või ainult karikatäie külma vett jüngri nime tõttu, tõesti, ma ütlen teile, ta ei jää oma palgast ilma. Mt 10,42 Sa teeni kui tänu ei saagi ja keegi ei mäleta sind. Kui armust on täidetud rind - siis teenid, kui tänu ei saagi. Peeter Sink Jh 13,31-35; Jr 3,21-4,4
02.09. .
3. Laupäev Sa lasksid inimesi sõita meie pea peal, me sattusime tulle ja vette. Kuid sina viisid meid välja küllusesse. Ps 66,12 Valvake siis igal ajal, paludes, et te oleksite väärilised põgenema kõige selle eest, mis tuleb, ja seisma Inimese Poja ees. Lk 21,36 Issand Jeesus, Sa ei ole unustanud, et elame veel maailmas. Sa mitte ainult ei vaata meie võitlust oma taevasest kirkusest, vaid oled ka koos meiega selles võitluses. Sa lähed meie eel. Seepärast anna meile julgust vastu panna. Omal jõul me ei jõua sammugi edasi, aga Sinu abiga on meil edu. Fredrik Hammarsten 2Ts 2,13-17; Jr 6,9-23
15. PÜHAPÄEV PÄRAST KOLMAINUPÜHA Heitke kõik oma mure tema peale, sest tema peab hoolt teie eest! 1Pt 5,7 Mt 6,25-34; 1Ms 2,4b-9; Ps 127 Jutlus: 1Pt 5,5c-11
4. Pühapäev Meil on Jumal, kes päästab, ja Jumal, meie Issand, toob välja surmastki! Ps 68,21 Aga õhtu jõudes, kui päike oli loojunud, toodi Jeesuse juurde kõik haiged ja kurjast vaimust vaevatud. Mk 1,32 Inimlikult vaadates võib olla kõik juba liiga hilja, aga me näeme, et Jumalal on tee ka siis, kui meil ei ole enam ühtki. Rudolf Kiviranna
5. Esmaspäev Issand läks mööda, ja tugev ning võimas tuul, mis lõhestas mägesid ja purustas kaljusid, käis Issanda ees. Aga Issandat ei olnud tuules. Ja tuule järel tuli maavärisemine, aga Issandat ei olnud maavärisemises. Ja maavärisemise järel tuli tuli, aga Issandat ei olnud tules. Ja tule järel tuli vaikne, tasane sahin. 1Kn 19,11-12 Ent Issand on Vaim, ja seal, kus on Issanda Vaim, on vabadus. 2Kr 3,17 See jõud on Vaim, - sa oma süda, oh inimene, ava Temale! Siis lõpeb sinu hingehäda, Vaim mustad varjud kannab eemale; talv mööda läheb, tuleb kevade, kui uinuv elu ärkab õitsele. KLPR 128:2. Georg Kiviste Fl 4,8-14; Jr 7,1-15
6. Teisipäev Ma jätsin su maha üürikeseks silmapilguks, aga ma kogun sind suure halastusega. Js 54,7 Jumal, kes on rikas halastuselt, on meid koos Kristusega teinud elavaks oma suure armastuse pärast, millega ta meid on armastanud, kuigi me olime surnud üleastumistes. Ef 2,4-5 Kui Sina, Issand, minust hoolid, siis on mul osadus armastuse allikaga ja ma võin sealt ammutada, kartmata, et see tühjaks saaks. Toomas Paul 1Tm 6,(3-5)6-11a; Jr 7,16-28
7. Kolmapäev Tema vermete läbi on meile tervis tulnud. Js 53,5 Kristus kandis ise meie patud oma ihus üles ristipuule. 1Pt 2,24 Ta Isa nõu on täitnud, meid päästnud viha käest. Ta pole ohvriks toonud verd ohvriloomadest. Ta oma kallis veri nii ohvrianniks sai; see on see püha veri, mis lunastuse tõi. KLPR 75:3. Christian Knorr von Rosenroth Kg 4,(4-7)8-12; Jr 9,22-23
8. Neljapäev Kuulutage, kiitke ja öelge: "Issand on oma rahva päästnud!" Jr 31,7 Jeesus ütles tervenenule: "Mine koju omade juurde ja kuuluta neile, mida kõike Issand sulle on teinud ja et ta sinu peale on halastanud!" Mk 5,19 Ma olen nõder, et Sina, Jeesus saaksid ka minu kaudu nähtavale tulla, kui Sa mind tugevaks teed. Eenok Haamer Lk 10,38-42; Jr 12,1-6
9. Reede Kui sa lähed läbi vee, siis olen mina sinuga, ja kui sa lähed läbi jõgede, siis ei uputa need sind; kui sa käid tules, siis sa ei põle ja leek ei kõrveta sind. Js 43,2 Jeesus tõusis, sõitles tuult ja ütles järvele: "Jää vakka, ole vait!" Ja tuul rauges ja järv jäi täiesti vaikseks. Ja ta ütles neile: "Miks te olete nii arad?" Mk 4,39-40 Uskuda tähendab tunda ja usaldada Jumalat. See tähendab loobuda tegemast Temale ettekirjutusi, mida Tema võib ja suudab. Uskuda tähendab usaldada Jumala tõdesid rohkem, kui oma mõtteid ja kahtlusi. Rudolf Kiviranna 1Kr 7,17-24; Jr 13,1-11
10. Laupäev Minu süüteod on minust vägevamad, aga meie üleastumised annad sina andeks. Ps 65,4 Aga tölner seisis eemal ega tahtnud silmigi tõsta taeva poole, vaid lõi endale vastu rindu ja ütles: "Oh Jumal, ole mulle patusele armuline!" Lk 18,13 Sina oled meid loonud ja tunned meid, tead, mida vajame ja saadad selle. Sina andestad kõik eksimisedki, kui ma koban käsikaudu teel valguse suunas. Sina oled hinges süüdanud igatsuse ja see igatsus toob mind Sinu ette. Toomas Paul Mk 12,41-44; Jr 14,1-16
16. PÜHAPÄEV PÄRAST KOLMAINUPÜHA Kristus Jeesus on kõrvaldanud surma ning on evangeeliumi kaudu toonud valge ette elu ja kadumatuse. 2Tm 1,10 Jh 11,1(2)3.17-27(41-45); Nl 3,22-26.31-32; Ps 140 Jutlus: 2Tm 1,7-10
11. Pühapäev Sina olid mu abi, ära lükka mind ära, ja ära hülga mind, mu pääste Jumal! Ps 27,9 Jeesus ütleb: Aga tema tahtmine, kes minu on saatnud, on see, et ma ei kaotaks midagi sellest, mis mulle on antud. Jh 6,39 Kaduvuselaste lootus - hauarüpest tõusnud Kristus. Võidulaulud nendel suus: langegu ka kõik siin põrmu, põrmulastel antud armu, põrmust tõuseb elu uus! Arved Paul
12. Esmaspäev Mina, Issand, olen selle valvur, ma kastan seda igal hetkel, ma valvan öösel ja päeval, et sellele kahju ei tehtaks. Js 27,3 Selles on minu Isa kirgastatud, et te kannate palju vilja ja saate minu jüngriteks. Jh 15,8 Et me praegu siin tohime seista kui Tema armu ja õnnistuse pärijad, see on Tema ustavus. Et Tema viha ei ole kõike enda alla matnud, see on Tema kannatlikkus oma viinamäega. See on Tema kannatlikkus iga inimesega, kellele on antud elu, et Ta kannaks head vilja. Ja Issand ootab seda vilja. Jaan Kiivit jun Rm 6,18-23; Jr 15,10-21
13. Teisipäev Paljud ütlevad mu hingele: "Ei ole temal päästet Jumalas!" Aga sina, Issand, oled kilbiks mu ees, minu au, sa tõstad mu pea üles. Ps 3,3-4 Ja Jeesuse juurde tuli pidalitõbine, palus teda ja põlvili heites ütles talle: "Kui sa tahad, siis sa võid mu puhtaks teha!" Ja Jeesusel hakkas temast hale, ta sirutas oma käe välja, puudutas teda ja ütles: "Ma tahan, saa puhtaks!" Mk 1,40-41 Miks olen nii ebakindel, miks on kahtlused mind vaevamas? Kas on Jumal minust kaugele läinud? Sest kui Tema on lähedal, siis hoiaksin kinni Ta käest ja ei kõiguks. Kas tõesti mu enda mõtted ja usaldamatus on seda teinud? Haaran taas kinni Tema käest, minu poole sirutatud käest. Eenok Haamer Js 38,9-20; Jr 16,1-13
14. Kolmapäev Aga Issand on tõeline Jumal, ta on elav Jumal ja igavene kuningas. Jr 10,10 Kuningate Kuningas ja isandate Issand, kellel ainsana on surematus, kes elab ligipääsmatus valguses, keda ükski inimene pole näinud ega suudagi näha. Tema päralt olgu au ja igavene võimus! 1Tm 6,15-16 Mittejuudi targad pärisid Roomas juudi tarkadelt: "Kui teie Jumal taunib ebajumalateenistust, miks Ta siis seda ära ei keela?" Targad vastasid: "Kui Jumalaks peetaks ainult seda, mida maailma ei vaja, siis lõpetaks Ta ka ebajumalateenistuse. Aga inimesed kummardavad ebajumalatena päikest, kuud, tähti ja planeete. Kas peaks Ta maailma hävitama, kuna seal leidub rumalaid? Ei, maailm kestab edasi. Aga rumalad, kes kahju teevad, annavad kord oma tegude eest aru." Paabeli Talmud Ap 9,36-42; Jr 18,1-12
15. Neljapäev Ma teen nendega igavese lepingu, et ma ei loobu tegemast neile head. Jr 32,40 Jeesuse Kristuse läbi oleme me armust õigeks saanud, et oleksime igavese elu pärijaiks lootuse põhjal. Tt 3,7 Keegi ei saa keelata, kui Jumal võtab patuse inimese ja valmistab temast laitmatu. See ongi evangeelium. Osvald Tärk Fl 1,19-26; Jr 19,1-13
16. Reede Nad on mulle rahvaks ja mina olen neile Jumalaks, ustav ja õiglane. Sk 8,8 Tema on oma ihu, koguduse pea. Tema on algus, esmasündinu surnuist. Kl 1,18 Kelle suu võib seletada ilu, mis mind ootamas? Taeva rõõmust osa saada võin Su püha rahva seas. Aamen, aamen! hüüan ma. Tänu Sulle lõpmata! KLPR 164:8. Heinrich Theobald Schenck Ilm 2,8-11; Jr 20,7-18
17. Laupäev Teie, kes Issandat kardate, lootke Issanda peale! Ps 115,11 Aga lootus ei jäta häbisse, sest Jumala armastus on välja valatud meie südamesse Püha Vaimu läbi, kes meile on antud. Rm 5,5 On üksainus viis osutada vastupanu tulevasele hirmule: meie usk Jumalasse, meie elu usus. Aga kõik need heidutavad asjaolud, segadused ja korralagedused seepärast just tungivadki nii võimukalt meie ellu, et pole enam elavat usku, pole usaldust Jumala vastu. Vaenlase oma tõrjub välja hingerahu ja kindluse. Sina aga ela rahulikult, palveta Jumala poole ning usalda Teda. Kas Issand ei peaks siis teadma, kuidas hoida oma lapsi rasketel aegadel? Joann Krestjankin Rm 4,18-25; Jr 21,1-14
17. PÜHAPÄEV PÄRAST KOLMAINUPÜHA See ongi võit, mis on võitnud ära maailma - meie usk. 1Jh 5,4 Mt 15,21-28; Js 49,1-6; Ps 129 Jutlus: Rm 10,9-17(18)
18. Pühapäev Issand ütles: "Ära karda, Aabram! Mina olen sulle kilbiks. Sinu tasu on väga suur!" 1Ms 15,1 Ja nõnda, olles pikameelne, koges Aabraham tõotuse täitumist. Hb 6,15 Usu silm vaadaku palves alati Jumala vägevusele, mitte aga enda nõtrusele. Osvald Tärk
19. Esmaspäev Mu keel kõnelgu sinu õiglusest ja kiitku sind päevast päeva! Ps 35,28 Hanna teenis Jumalat ööd ja päevad paastumiste ja palvetamistega. Tema tuli sel tunnil sinna ja ülistas Jumalat ning kõneles Jeesusest kõigile, kes ootasid Jeruusalemma lunastust. Lk 2,37-38 Oh, Jeesus, oma vaimuväes meid aita tööriistaks olla Sinu võimsas käes, Su tahtmist üksnes igal ajal täita ja käia alanduses Sinu ees. Täis julgust, võitlusvaimustust meid saada Su riigi tööle, Kõrge Kuningas, et võime kõikumatult kindlaks jääda ka siis, kui vaenlane on mässamas. KLPR 246:2. A. Vilman Hb 11,1-7(8-10); Jr 23,1-8
20. Teisipäev Sa katad mu ette laua mu vastaste silma all; sa võiad mu pead õliga, mu karikas on pilgeni täis. Ps 23,5 Kui Jeesus oli Betaanias pidalitõbise Siimona majas ja istus lauas, tuli naine, kellel oli alabasternõu ehtsa ja kalli nardisalviga. Ta murdis alabasternõu katki ja valas salvi Jeesuse pea peale. Aga seal olid mõned, kes nurisesid õige pahase meelega omavahel: "Milleks see salvi raiskamine?" Aga Jeesus ütles: "Jätke ta rahule! Miks te tülitate teda? Ta on teinud mulle kauni teo." Mk 14,3.4.6 Issand, valades kallist salvi Sinu peale, valmistati Sind ette ristisurmaks. Sa tühjendasid end põhjani, et täita kord meie karikas pilgeni. Täname Sind selle eest! Marcus Hermen Jk 1,1-6(7-11)12-13; Jr 25,1-14
21. Kolmapäev Kui minu vaim nõrkeb mu sees, siis sina tunned mu teerada. Ps 142,4 Kiidetud olgu Jumal ja meie Issanda Jeesuse Kristuse Isa, halastuse Isa ja kõige julgustuse Jumal! Tema julgustab meid igas meie ahistuses, et me suudaksime julgustada neid, kes on mis tahes ahistuses, julgustusega, millega Jumal meid endid julgustab. 2Kr 1,3-4 Tema muudab valu õnneks, okkaist krooni teeb, ristist võidumärgi teha suudab Valumees. Arved Paul Lk 7,1-10; Jr 26,1-19
22. Neljapäev Kas ma olen oma venna hoidja? 1Ms 4,9 Igaüks ärgu pidagu silmas mitte ainult oma, vaid ka teiste kasu. Fl 2,4 Issand, minu Jumal, Sa oled meid armastanud siis, kui olime veel Sinu vaenlased. Aita meid, Sinu uskujaid, teha oma ligimestele seda, mida Sina oled teinud meile. Carl Heinrich von Bogatzky Ap 5,34-42; Jr 28,1-17
23. Reede Kui sa ometi oleksid tähele pannud mu käske! Siis oleks su rahu olnud kui jõgi ja su õigus oleks olnud otsekui mere lained. Js 48,18 Jumala riik ei ole ju söömine ega joomine, vaid õigus ja rahu ja rõõm Pühas Vaimus. Sest kes neis asjus teenib Kristust, see on Jumalale meelepärane ja kõlvuline inimestele. Rm 14,17-18 Jeesus juhatust võib anda sulle, kellel koorem kanda, kui su tee on okkaline, kui sul raske võitlemine, Tema kingib rahu sulle, vaevatule, väsinule, Tema lisab sulle rammu ja ka kinnitab su sammu. KLPR 220:2. Hugo Viktor Karl Wühner Hb 12,1-3; Jr 29,1-14
24. Laupäev Sa pead tundma oma südames, et nagu mees karistab oma poega, nõnda karistab sind Issand, su Jumal. 5Ms 8,5 Kasvage meie Issanda ja Päästja Jeesuse Kristuse armus ja tundmises. 2Pt 3,18 On tõsi, et jumalakartliku elu algus on vaevaline. Aga see vaev ei tulene jumalakartlikusest, mis tasapisi meisse imbub, vaid jumalakartmatusest, mida meis ikka veel leidub. Kannatame ainult sedavõrd, kuivõrd meie loomuomane pahe avaldab vastupanu üleloomulikule armule; meie süda tunneb end lõhki rebituna kahe vastassuunalise jõu käes, aga oleks väga ülekohtune süüdistada selles vägivallas Jumalat, kes meid ligi tõmbab, selle asemel et omistada see maailmale, mis meid kinni hoiab. Blaise Pascal Mt 14,22-33; Jr 30,1-3; 31,1-14
18. PÜHAPÄEV PÄRAST KOLMAINUPÜHA See käsk on meil temalt endalt, et kes armastab Jumalat, armastagu ka oma venda. 1Jh 4,21 Mk 12,28-34; 2Ms 20,1-17; Ps 142 Jutlus: Rm 14,17-19
25. Pühapäev Ja ma puhastan nad kogu nende süüst, millega nad on pattu teinud minu vastu; ja ma annan neile andeks. Jr 33,8 Meie Päästja Jeesus Kristus on loovutanud iseenda meie eest, et meid lunastada kõigest ülekohtust ja puhastada endale pärisrahvaks, innukaks headele tegudele. Tt 2,13-14 Tean, et pean võitma enese, aga ma ei suuda seda, kui palju ma ka ei püüaks. Vaene, segaduses, rikutud maailm on minu elupaigaks. Olgu siis nii. Sinu muutev vägi saagu minu väeks, Sinu halastus minu rikkuseks. Saada oma Püha Vaim ja muuda mind. Võida mind. Jörg Zink
26. Esmaspäev Kõik, mida Issand on käskinud, me teeme ja võtame kuulda! 2Ms 24,7 Teenige Issandat tüdimatu innuga ja vaimult tulisena! Rm 12,11 Minna ja koguda sõpru ja poolehoidjaid Jumala mõtetele ja teedele, teha jüngriks väikesi lapsi, avada nende silmale taevaseid varakambreid, täidetud usu, lootuse ja armastusega; teha Kristuse sõpradeks vanu inimesi, kes elavad ööd kui päevad vihas, tülis ja tooruses; minna ja viia iseennast jumalariigi tööle ja kutsuda lähemaid tuttavaid kaasa - see on igatahes suurim ja ilusaim töö maailmas. Jaan Lattik Mt 6,1-4; Jr 31,18-20.31-37
27. Teisipäev Issand ütles: "Minu pale läheb kaasa ja ma annan sulle rahu." 2Ms 33,14 Et meil nüüd on niisugune lootus, siis võime toimida täie julgusega 2Kr 3,12 Jumala ees tuleb alati seista kerjusena, häbenemata ja lakkamatult paludes. Siin tuleb häbi kõrvale heita ja teada: meie Issand Jumal ise soovib seda, et Teda lakkamatult palutakse. Temale on rõõmuks ja auks palju anda, ja et Temalt palju head loodetakse ja palutakse. Kes aga tahaks nõnda kaua oodata, et ta oleks Jumala andide vääriline, ei see pääse eladeski Jumalat paluma. Martin Luther Mk 3,31-35; Jr 36,1-19
28. Kolmapäev Tema valitsus on igavene valitsus, mis ei lakka, ja tema kuningriik ei hukku. Tn 7,14 Sest Jumalal on olnud hea meel lasta kogu täiusel Kristuses elada ja lepitada tema läbi enesega kõik, niihästi maapealsed kui taevalised, tehes rahu tema ristivere läbi. Kl 1,19-20 Mu Jumal, kui imepärane Sa oled! Suurima võid Sa kinkida pisima kaudu. Rikkaima võid Sa ühendada kõige lihtsamaga. Igavese võid Sa sulgeda lihtsasse maisesse koorde. August Ferdinand Huhn Ül 8,4-7; Jr 36,20-32
MIHKLIPÄEV Issanda ingel on leerina nende ümber, kes teda kardavad. Ps 34,8 Lk 10,17-20; Jos 5,13-15; Jutlus: Ilm 12,7-12a(12b)
29. Neljapäev Issand ütleb: Miks vaete raha selle eest, mis ei ole leib, ja oma vaevatasu selle eest, mis ei toida? Kuulake mind hästi, siis te saate süüa head. Js 55,2 Ärge nõutage rooga, mis hävib, vaid rooga, mis püsib igaveseks eluks. Seda annab teile Inimese Poeg. Jh 6,27 Nii nagu on võimatu, et taim oleks üheaegselt nii võrse kui ka seeme, niisamuti ei ole võimalik ühel ja samal ajal nautida maailma austust ja kiitust ning kanda samas vilja Taevariigile. Kõrbeisade tarkus
30. Reede Issand, ära nuhtle mind oma vihas ja ära karista mind oma vihaleegis! Ps 6,2 Kes võib meid hukka mõista? Kristus Jeesus on, kes suri ja, mis veel enam, kes üles äratati, kes on Jumala paremal käel ja kes palub meie eest. Rm 8,34 Olen ülistand, Issand, Su armu, Su armastust kõnelend keel. Ära keela mul endalgi armu- rutta vastu mul viimasel teel! Peeter Sink

References: Ps 100
 Ps 66
 Ps 127
 Ps 68
 Ps 65
 Ps 140
 Ps 27
 Ps 3
 Ps 115
 Ps 129
 Ps 35
 Ps 23
 Ps 142
 Ps 142
 Ps 34
 Ps 6